ඒ දේශපාලන පලිගැනීම් පිළිබඳ සොයා බලන ජනපති කොමිසම හමුවේ සාක්ෂි ලබාදෙමින්.මාධ්‍යවේදී ප්‍රගීත් එක්නැලිගොඩ මහතා පැහැරගෙන ගොස් අතුරුදහන් කිරීමේ සිද්ධියට සම්බන්ධව අපරාධ පරීක්ෂණ දෙපාර්තමේන්තුව තමන්ව අත්අඩංගුවට ගෙන එම දෙපාර්තමේන්තුව භාරයේ රඳවා තබා ගැනීම සම්බන්ධව සැරයන් අනුර ජයලත් මහතා ජනපති කොමිසමට පැමිණිලි කර තිබුණා.තමන් ගිරිතලේ යුද හමුදා කඳවුරේ රියදුරකු වශයෙන් එවකට සේවය කළ බවත් යුද හමුදාවට අයත් තමන් පැදවූ වෑන් රථයෙන් මාධ්‍යවේදී ප්‍රගීත් එක්නැලිගොඩ මහතා රාජගිරිය ප්‍රදේශයේ සිට ගිරිතලේ යුද හමුදා කඳවුරට රැගෙන ගොස් ඇති බව පවසමින් සී.අයි.ඩි ය තමන් අත්අඩංගුවට ගත් බවයි අනුර ජයලත් මහතා කොමිසම හමුවේ සාක්ෂි ලබාදෙමින් කියා සිටියේ.